Primul termen de judecată pe fond în tragicul caz în care o tânără este acuzată de omor după ce și-a ucis prietena a fost stabilit pentru marți, la Tribunalul Constanța, informează Agerpres.
Loredana-Ionela Atănăsoaie a fost trimisă în judecată în noiembrie 2023, fiind acuzată de omor.
Descoperirea macabră a avut loc la data de 6 august 2023, când trupul neînsuflețit al unei tinere de 18 ani din Vaslui a fost găsit sub o bancă într-un parc din Mangalia. Cadavrul prezenta semne evidente de violență.
Conform informațiilor furnizate de sursele din anchetă, victima și presupusa sa agresoare erau prietene apropiate, iar între ele s-ar fi iscat un conflict spontan. Acesta a izbucnit în urma faptului că victima ar fi înșelat iubitul și apoi i-ar fi cerut prietenei sale să nu divulge adevărul.
Cele două tinere se cunoșteau de mai mulți ani și au ajuns împreună pe litoral, unde s-au angajat ca și cameriste la un hotel.
Fiți la curent cu ultimele noutăți. Urmăriți DCNews și pe Google News